2016. aasta Brüsseli plahvatused

2016. aasta 22. märtsi hommikul toimus Brüsselis kolm koordineeritud pommiplahvatust: kaks Brüsseli lennujaamas Zaventemis ning üks Brüsseli metroo Maelbeeki metroojaamas. Rünnakutes hukkus 32 tsiviilisikut ja kolm enesetaputerroristi, üle 300 inimese sai vigastada. Terrorirünnakute eest võttis vastutuse ühendus Islamiriik. Tegu oli suurima hukkunute arvuga terrorirünnakuga Belgia ajaloos. Belgia valitsus kuulutas kolm järgmist päeva leinapäevadeks. Brüsselis toimus kokku kolm koordineeritud rünnakut: kaks naeltega täidetud pommi õhiti Brüsseli lennujaamas ja üks pomm Maelbeeki metroojaamas. Kell 7.58 toimus Brüsseli lennujaamas Zaventemis 10-sekundilise vahega kaks plahvatust, esimene peaterminali rahvusvahelisele lennule minevate reisijate saalis American Airlinesi ja Brussels Airlinesi registreerimislaudade lähedal, teine seal lähedal, Starbucksi kohviku juures; Prantsusmaa meedia teatel koridoris. Louvaini Gasthuisbergi ülikoolihaigla teatel viitavad haavatute vigastused sellele, et pommid sisaldasid naelu. Enne plahvatusi oli uudisteagentuuri Belga teatel kuulda laske ja araabiakeelseid hüüdeid. Hukkus vähemalt 11, vigastada sai üle 81 inimese, neist vähemalt 35 raskelt. Paanikas inimesed põgenesid lennujaamast. RTBF-i teatel leiti ruumist hiljem Kalašnikovi automaat. Leiti ka teisi relvi ja lõhkemata jäänud pomm, mis tehti kahjutuks. Pisut enne plahvatusi jäädvustas turvakaamera kolm meest, kellest kahte peetakse toimunud plahvatuste tegijateks, kolmandat aga põgenenuks. Maelbeeki metroojaamast Arts-Loi metroojaama suunas väljuvas kolme vaguniga rongi teises vagunis, mis oli veel perrooniga kohakuti, toimus plahvatus kohaliku aja järgi 9.11. Vähemalt 20 inimest hukkus ja 130 sai vigastada, neist 10 väga raskelt. Tugeva lööklaine tõttu tundus, nagu plahvatusi oleks olnud mitu. Brüsseli metroo suleti 9.27. Plahvatuste tagajärjel hukkus 35 isikut, sealhulgas ka kolm terroristi, ning sai vigastada üle 300 inimese, neist 62 kriitiliselt. Brüsseli lennujaama rünnakutes hukkus 17, vigastada sai 81, ning metroojaamas 14 isikut (sh terroristid), vigastada sai 81, veel neli suri hiljem haiglas. Tegu oli ohvriterohkeima terrorirünnakuga Belgia ajaloos. Ohvrite tuvastamine toimus aeglaselt, peamiselt sellepärast, et oli tegu paljude riikide kodanikega. Välisminister Didier Reyndersi hinnangul oli ohvrite seas vähemalt 40 riigi kodanikke. Arvatakse, et kaks enesetapurünnakut panid toime Belgia kodanikud, vennad Khalid ja Ibrahim el-Bakraoui. Lennujaama turvakaamera videol on näha Ibrahim koos kahe mehega; tuvastati, et üks neist on Najim Laachraoui, kes samuti pani lennujaamas toime enesetapurünnaku. Arvatakse, et Brüsseli ründajad kuuluvad samasse terrorismirakukesse, mis kavandas 2015. aasta novembri Pariisi terrorirünnakud. Lennujaama turvavideol on näha kolm meest, kes lükkavad kärusid pagasiga, milles võisid olla pommid, mis lennujaamas hiljem plahvatasid. Taksojuht, kes nad lennujaama viis, ütles, et mehed ei lubanud tal oma pagasit puutuda. Ibrahimil ja Laachraouil on mõlemal ainult vasakus käes kinnas; kinda all võis olla peidus lõhkeaine detonaator. Taksojuht, kes oli kahtlusalused lennujaama viinud, juhatas politsei ühe maja juurde Schaerbeekis. Politsei leidis sealt naelpommi, 15 kg atsetoonperoksiidi, 151 l atsetooni, 30 l vesinikperoksiidi ja teisi lõhkeainekomponente ning Islamiriigi lipu. Maja lähedalt prügikonteinerist leiti ka Ibrahim el-Bakraoui arvuti. Plahvatuste toimumise nädalal olid kõik pommide valmistamiseks vajalikud koostisained saadaval Brüsseli rauakaupluses vähem kui 40 euro eest. Lääne luureametnikud arvavad, et rohkem rünnakutega seotud isikuid on vabaduses ning kavandatakse uusi rünnakuid. Džihaadianalüütiku Pieter Van Ostaeyeni hinnangul on terrorirünnakutel Islamiriigi käekiri. Tõenäoliselt on tegu reaktsiooniga 18. märtsil Brüsselis toimunud terrorivastasele operatsioonile (18. märts 2016), mille käigus peeti kinni Salah Abdeslam. Rünnak oli nähtavasti kiiresti korraldatud ja üllatavalt koordineeritud. Islamiriigi uudisteagentuur Amaq teatas, et mitu Islamiriigi võitlejat avas lennujaamas tule ning seejärel õhkis lõhkelaengud; veel üks võitleja õhkis lõhkelaengud metroojaamas. Belgiale heideti ette võitlust islami ja moslemite vastu. Massilise helistamise tõttu muutus mobiiltelefonide kasutamine peaaegu võimatuks. Lennujaamas olnud reisijad evakueeriti hoonest, varjupaigana kasutati spordisaali. Haavatud viidi algul Saint-Luci ülikoolihaiglasse, pärast Maelbeeki plahvatust ka kesklinna haiglatesse. Pärast plahvatust metroojaamas peatas rongijuht kohe rongi ja evakueeris esimese ja kolmanda vaguni sõitjad. Esimesed päästeautod saabusid kell 9:33, kuid enne haavatute abistamist tuli ära oodata demineerijad. Haavatud ja metroopersonal evakueeriti, kohale jäid ainult turvatöötajad. Kergelt vigastatud viidi STIB-i bussidesse ja ümberkaudsetesse hotellidesse. Brüsseli lennujaam suleti, raudteeühendus lennujaamaga peatati ning lennud suunati ümber. Eurostar ja Thalys peatasid rahvusvahelise raudteeühenduse Brüsseliga. Samuti peatati metrooliiklus ja kogu ühistransport Brüsselis, metroojaamad suleti. Rünnakutega seoses tõstis Belgia terroriohuhinnangu kõrgeimale tasemele. Belgia peaminister Charles Michel kirjutas twitteris: "Esialgu palume inimestel jääda sinna, kus nad on." Euroopa Komisjoni töötajatel paluti jääda siseruumidesse või koju. Kõik Euroopa Liidu asutuste koosolekud jäeti ära. Sissepääsu Euroopa Liidu asutuste hoonetesse piirati.. Prantsusmaal karmistati turvameetmeid. Piiridele saadeti juurde 1600 politseinikku. Prantsusmaa president François Hollande pidas plahvatuste üle arutamiseks kabinetiistungi. Amsterdami ja Londoni Gatwicki ja Heathrow' lennujaamas karmistati turvameetmeid. Suurbritannia peaminister David Cameron kutsus ministrid erakorralisele nõupidamisele. Belgia liiduprokurör Fredere Van Leeuw kinnitas, et tegu oli terrorirünnakutega (lennujaamas enesetapurünnakutega), ning teatas kriminaalasja algatamisest. Rue de la Loil Maelbeeki metroojaama lähedal õhkis politsei pisut enne 11.30 kahtlased pakid. 22. märtsi pärastlõunal otsis politsei Jette'is ja Schaerbeekis terrorirünnakutega seotud isikuid. Schaerbeeki raudteejaama kvartalis evakueeriti kümneid inimesi, kohal olid demineerijad. Ühel Marie-Louise'i väljakule suubuval tänaval Maelbeeki raudteejaama lähedal seisis minuteid lukustatud Mini-Cooper, mille mootor käis ja süütevõti oli ees. Pealtnägija kutsus politsei. Kohale saabus mitukümmend politseinikku, sealhulgas terrorismivastase üksuse liikmeid ja demineerijaid. Midagi kahtlast ei leitud. Politsei otsis 22. märtsil taga lennujaama plahvatustega seotud kolmandat meest, keda peeti põgenenuks. Pressikonverentsil nimetas peaminister Charles Michel terrorirünnakuid pimedateks, vägivaldseteks ja argpükslikeks ning ütles, et see on traagiline hetk riigi ajaloos; ta kutsus rahvast üles rahulikkusele ja solidaarsusele. Euroopa Liidu lipud Euroopa Liidu asutustel langetati poolde masti. Belgia valitsus kuulutas välja kolmepäevase üleriigilise leina. Eiffeli torn valgustati õhtul Belgia lipuvärvides, samuti Brandenburgi värav Berliinis ja Londoni vaateratas; eeskuju järgis ka Tallinna teletorn. "Brussels attack: Man wanted in subway bombing". CNN. 24. märts 2016. "Suspected terror accomplice known as 'Man in the Hat' reportedly among several arrested". Fox News. Vaadatud 8. aprill 2016. Emily Knapp; Meghan Keneally; Julia Jacobo (24. märts 2016). "6 Arrested in Brussels Police Operation after French Raids Foil Planned Terror Attack". Yahoo! News. Originaali arhiivikoopia seisuga 31. märts 2019. Vaadatud 24. märts 2016. "Brussels Attacks Death Toll Lowered To 32". The Huffington Post. Vaadatud 29. märts 2016. "Brussels airport delays reopening, Belgium lowers attacks toll to 32". AFP. Vaadatud 29. märts 2016. "British victim of Brussels attacks confirmed dead as slow identification of bodies continues". Telegraph.co.uk. 25. märts 2016. Vaadatud 28. märts 2016. Angelique Chrisafis; Emma Graham-Harrison; James Tapper (26. märts 2016). "Fayçal Cheffou charged over 'core role' in Brussels bomb attacks". The Guardian. Vaadatud 26. märts 2016. Delfi: Terrorirünnakutes on hukkunud 34 inimest, vigastatuid on kakssada (seisuga 22. märts 2016 22.20) "Brussels explosions: UK Foreign Office warns against travel to Brussels". BBC News Online. 22.03.2016. Vaadatud 22.03.2016. "Another bomb found in Brussels after attacks kill at least 34; Islamic State claims responsibility". The Los Angeles Times. Vaadatud 22. märts 2016. Dearden, Lizzie (22. märts 2016). "Brussels attacks timeline: How bombings unfolded at airport and Metro station". The Independent. Vaadatud 22. märts 2016. "Brussels Attacks: Timeline of the Events in the Belgian Capital". NBC News. 23. märts 2016. "Brussels explosions: What we know about airport and metro attacks". BBC News. 22. märts 2016. "Timeline of the Brussels attacks". The Guardian. 22. märts 2016. "Beslissing om metro te sluiten viel 21 minuten voor explosie in station Maalbeek". De Morgen. Vaadatud 26. märts 2016. Gamio, Lazaro (22. märts 2016). "What happened in the Brussels attacks? We'll show you". Washington Post. Vaadatud 22. märts 2016. "Timeline: Brussels attacks". RTE News. Vaadatud 22. märts 2016. "Third Brussels airport bomb destroyed in controlled explosion: governor". Reuters. 22. märts 2016. Vaadatud 28. märts 2016. Alissa J. Rubin; Kimiko de Freytas-Tamura; Aurelien Breeden (23. märts 2016). "Brothers Among 3 Brussels Suicide Attackers; Another Assailant Is Sought". The New York Times. Vaadatud 23. märts 2016. Brussels Attacks: Timeline of the Events in the Belgian Capital, nbcnews.com, 23. märts 2016. Live Updates, guardian.com, 22. märts 2016 Attentats revendiqués par l'Etat islamique: les suspects filmés à Zaventem, RTBF, 22. märts 2016. Brussels explosions: Airport and metro hit with 'at least 13 killed', 22. märts 2016. Lizzie Dearden (22. märts 2016). "Brussels attacks timeline: How bombings unfolded at airport and Metro station". The Independent. Vaadatud 22. märts 2016. "Polish woman among Brussels victim". thenews. Originaali arhiivikoopia seisuga 1. aprill 2016. Vaadatud 30. märts 2016. "Brussels airport delays reopening, Belgium lowers attacks toll to 32". AFP. 29. märts 2016. Vaadatud 27. märts 2016. "Death toll in Brussels terror attacks rises to 35". CNN. Vaadatud 28. märts 2016. Moeizame zoektocht naar identiteit slachtoffers, brusselnieuws.be, 23. märts 2016. Brussels attacks: 'Two brothers' behind airport suicide bombings, bbc.co.uk, 23. märts 2016. Alastair Jamieson, Annick M'Kele. Brussels Attacks: El Bakraoui Brothers Were Jailed for Carjackings, Shootout, nbc.news.com, 23. märts 2016. Najim Laachraoui, tweede dode terrorist in Zaventem, deredactie.be, 23. märts 2016. Michael Isikoff. U.S. officials believe more terrorists tied to Brussels attack are at large, plotting new strikes, yahoo.com, 22. märts 2016. Camilla Turner. Taxi driver who tipped off police fears for his life, telegraph.co.uk, 24. märts 2016] [uk.businessinsider.com/brussels-suicide-bombers-wore-one-glove-on-the-left-hand-2016-3?op=1?r=US&IR=T This detail about how the suspected Brussels suicide bombers wore their gloves might have been a giveaway], businessinsider.com, 22. märts 2016. Attackers 'left behind two cases of explosives', telegraph.co.uk Eén verdachte wordt momenteel ondervraagd, gva.be, 23. märts 2016. "'Mother of Satan:' Brussels Bombs Cheap, 'Easy to Make' With Common Items" ['Saatana ema:' Brüsseli pommid odavad, 'lihtsad valmistada' tavalistest koostisainetest] (inglise). Newsweek. 25.03.2016. Vaadatud 26.03.2016. Live Reporting, bbc.com, 22. märts 2016. Explosions at Airport and Subway Leave ‘Numerous’ Dead in Brussels, nytimes.com, 22. märts 2016 Région bruxelloise: opérations de police, notamment à Schaerbeek , RTBF, 22. märts 2016. Attentats revendiqués par l'Etat islamique: les suspects filmés à Zaventem , RTBF, 22. märts 2016. Belgique: trois jours de deuil national décrétés par le gouvernement fédéral, RTBF, 22. märts 2016. Postimees: Tallinna teletorn värvus Belgia lipu värvidesse (22. märts 2016)